Morten Svalstad

Morten Svalstad (født 25. september 1969) er en norsk tidligere fotballspiller og senere trener som spilte målvakt for klubbene Lillestrøm og Hamarkameratene.

 Klubbkarriere 
Svalstad startet sin fotballkarriere hos Lillestrøm. Han ble juniornorgesmester med Lillestrøm i 1986, men fikk ikke noen seriekamper på seniornivå. I 1988 meldte han overgang til Hamarkameratene, hvor han frem til sesongslutt i 1994 fikk 80 seriekamper og 91 kamper totalt.HamKam.no – Profil, Morten Svalstad  (Besøkt 22. desember 2013) Hamarkameratene var for øvrig i Tippeligaen i årene 1992 til 1995, men i 1993-sesongen var Svalstad andrevalg bak André Ulla i alle kamper unntatt hjemmekampen mot  (3–0). (Besøkt 22. desember 2013)

 Landslag 
Svalstad fikk flere kamper på aldersbestemte landslag for Norge, fra U-15 til U-21. Da han debuterte på guttelandslaget ble han den første fra Nybygda i Ringsaker til å ha spilt landskamper i fotball på noe nivå. Han spilte for Norge under flere internasjonale ungdomsmesterskap, blant annet under Ungdoms-VM i 1989, hvor Norge endte som nummer tre i gruppespillet.FIFA.com – FIFA World Youth Championship Saudi Arabia 1989, Match report Norway - Spain  (Besøkt 22. desember 2013)

 Trenerkarriere 
Etter at han la opp som fotballspiller har Svalstad blant annet vært trener for damelaget til Brumunddal Fotball, sammen med Kristin Bekkevold.Ostlendingen.no – Skal ta Dala til topps (Publisert 3. november 2011, besøkt 22. desember 2013)

 Referanser 

 Eksterne lenker 

  Spillerprofil hos Altomfotball.no

Kategori:Norske fotballspillere
Kategori:Norske fotballtrenere
Kategori:Fotballspillere for Lillestrøm SK
Kategori:Fotballspillere for HamKam
Kategori:Juniornorgesmestere i fotball
Kategori:Personer fra Ringsaker kommune